**ΕΤΜΕΑΡ (Ειδικό Τέλος Μείωσης Εκπομπών Αερίων Ρύπων)**

**Αιτήσεις αγροτών για ρεύμα με μειωμένο ΕΤΜΕΑΡ από 4/10 μέχρι 4/11**

04/10/2021

**Από σήμερα Δευτέρα (4/10/2021) υποβάλλονται οι αιτήσεις αγροτών για μειωμένες χρεώσεις ΕΤΜΕΑΡ (Ειδικό Τέλος Μείωσης Εκπομπών Αερίων Ρύπων) για τις καταναλώσεις του έτους 2021.**

Από σήμερα Δευτέρα (4/10/2021) υποβάλλονται οι αιτήσεις αγροτών για μειωμένες χρεώσεις ΕΤΜΕΑΡ (Ειδικό Τέλος Μείωσης Εκπομπών Αερίων Ρύπων) για τις καταναλώσεις του έτους 2021.

Οι αιτήσεις υποβάλλονται ηλεκτρονικά στον Διαχειριστή Ανανεώσιμων Πηγών Ενέργειας και Εγγυήσεων Προέλευσης (ΔΑΠΕΕΠ).

Για την υποβολή αίτησης για μειωμένες χρεώσεις ΕΤΜΕΑΡ από τους αγρότες, απαιτείται η υποβολή μόνο των εξής στοιχείων:

* ΑΦΜ και επωνυμία δικαιούχου του εδαφίου,
* Στοιχεία επικοινωνίας δικαιούχου (τηλέφωνο και email),
* Αριθμός παροχής.

Ο ΔΑΠΕΕΠ, δεδομένων των δυσμενών επιπτώσεων της πανδημίας COVID-19, προέβη σε εξ’ αρχής επικαιροποίηση των πινάκων των δυνητικών δικαιούχων με Ρήτρα Κεκτημένης Επιλεξιμότητας με βάση τα πλέον πρόσφατα στοιχεία που έχει λάβει από τους Διαχειριστές, έτσι ώστε ακόμη και οι καταναλωτές που δεν υπέβαλαν αίτηση για μειωμένο ΕΤΜΕΑΡ για τα έτη 2019-2020 να έχουν πρόσβαση στην πλατφόρμα προκειμένου να υποβάλουν αιτήσεις για το 2021, εφ’ όσον το επιθυμούν και το δικαιούνται.

Για την υποβολή αιτήσεων το Πληροφοριακό Σύστημα του ΔΑΠΕΕΠ θα είναι διαθέσιμο στους δυνητικούς δικαιούχους για χρονικό διάστημα ενός μήνα.

Δείτε οδηγίες από τον ΔΑΠΕΕΠ για Μειωμένες Χρεώσεις ΕΤΜΕΑΡ (εδώ)

Παϊσιάδης Σταύρος

**Μειωμένες Χρεώσεις ΕΤΜΕΑΡ στην Ενεργοβόρο Βιομηχανία (SA.52413)**

Σύμφωνα με τις Κατευθυντήριες Γραμμές 2014/C 200/01 της ΕΕ καταναλωτές που δραστηριοποιούνται σε συγκεκριμένους κλάδους δραστηριότητας και έχουν υψηλή ένταση ηλεκτρικής ενέργειας (σύμφωνα με την ενότητα 3.7.2. των κατευθυντηρίων γραμμών) είναι δικαιούχοι μειωμένης χρέωσης ΕΤΜΕΑΡ.

Στις 18/12/2018 με την Εγκριτική Απόφαση της ΕΕ C(2018) 8884 “SA.52413 (2018/NN) – Greece Reduced contribution to financing of support from renewable sources (RES) and high-efficiency cogeneration (HE CHP) for energy-intensive users (EIUs)” εγκρίθηκε το νέο εθνικό σχήμα μειωμένων χρεώσεων ΕΤΜΕΑΡ και καθορίστηκε ότι ο ΔΑΠΕΕΠ είναι ο Διαχειριστής του νέου σχήματος.

Με το ν.4625/2019 (ΦΕΚ Α’139/31.08.2019) εναρμονίστηκε η εθνική νομοθεσία με την οδηγία 2014/C 200/01 της ΕΕ.

Παράλληλα:

Με την ΥΑ υπ’ αριθμ. ΥΠΕΝ/ΓΔΕ/76979/4917 (ΦΕΚ Β΄ 3373/31.08.2019), καθορίστηκαν οι χρεώσεις ΕΤΜΕΑΡ ανά κατηγορία καταναλωτών για την περίοδο 2019-2028 (εφεξής απόφαση Χρεώσεων ΕΤΜΕΑΡ).

Με την ΥΑ υπ’ αριθμ. ΥΠΕΝ/ΔΗΕ/74949/926 (ΦΕΚ Β΄ 3152/30.07.2020) καθορίστηκε η διαδικασία υπαγωγής δικαιούχων σε κατηγορίες Μειωμένων Χρεώσεων ΕΤΜΕΑΡ (εφεξής Απόφαση Μεθοδολογίας Υπαγωγής).

Προκειμένου να αντιμετωπιστούν οι δυσμενείς επιπτώσεις της πανδημίας του COVID-19:

με την ΥΑ υπ’ αριθμ. ΥΠΕΝ/ΔΗΕ/25936/310 ΦΕΚ Β΄ 1160/26.03.2021 τροποποιήθηκε η Απόφαση Χρεώσεων ΕΤΜΕΑΡ και εισήχθη νέα κατηγορία δυνητικών δικαιούχων μειωμένου ΕΤΜΕΑΡ Β.5 που αναφέρεται σε επιχειρήσεις του τουριστικού κλάδου και

με την ΥΑ υπ’ αριθμ. ΥΠΕΝ/ΔΗΕ/47286/638 ΦΕΚ Β΄ 2033/19.05.2021 τροποποιήθηκε η Απόφαση Μεθοδολογίας Υπαγωγής και δόθηκε η δυνατότητα για εκ νέου υποβολή αιτήσεων από δυνητικούς δικαιούχους για τα έτη 2019-2020.

Στα πλαίσια των υποχρεώσεών του, υπό το νέο σχήμα μειωμένων χρεώσεων ΕΤΜΕΑΡ, ο ΔΑΠΕΕΠ υλοποίησε διαδικτυακή πλατφόρμα πληροφοριακού συστήματος (εφεξής Πληροφοριακό Σύστημα Μειωμένων Χρεώσεων ΕΤΜΕΑΡ) στο οποίο τηρείται το Ηλεκτρονικό Μητρώο δικαιούχων Μειωμένων Χρεώσεων ΕΤΜΕΑΡ, σύμφωνα με τις διατάξεις του άρθρου 3 της Απόφασης Μεθοδολογίας Υπαγωγής. Το Πληροφοριακό Σύστημα Μειωμένων Χρεώσεων ΕΤΜΕΑΡ περιλαμβάνει διακριτό Υποσύστημα Παροχών Αγροτικής Χρήσης για υποβολή αιτήσεων Υπαγωγής καταναλώσεων στην κατηγορία Β.4 της Απόφασης Χρεώσεων.

Για την υποβολή αιτήσεων Υπαγωγής καταναλώσεων σε όλες τις κατηγορίες της Απόφασης Χρεώσεων ΕΤΜΕΑΡ πλην της Β.4, η πρόσβαση στο Πληροφοριακό Σύστημα Μειωμένων Χρεώσεων ΕΤΜΕΑΡ της ΔΑΠΕΕΠ Α.Ε. γίνεται από το ακόλουθο link:

https://etmear.dapeep.gr/

Για την υποβολή αιτήσεων Υπαγωγής καταναλώσεων στην κατηγορία Β.4 της Απόφασης Χρεώσεων ΕΤΜΕΑΡ, η πρόσβαση στο πληροφοριακό Υποσύστημα Παροχών Αγροτικής Χρήσης γίνεται από το ακόλουθο link:

**https://meiwmenes-xrewseis-agrotwn.dapeep.gr/**

Για λεπτομέρειες αναφορικά με την εφαρμογή του νέου σχήματος Μειωμένων Χρεώσεων ΕΤΜΕΑΡ την περίοδο 2019-2028, μπορείτε να ανατρέξετε στα ακόλουθα links:

**Δυνητικοί Δικαιούχοι**

**Υποβολή αίτησης**

**Μεθοδολογία Υπαγωγής σε Καθεστώς Μειωμένων Χρεώσεων ΕΤΜΕΑΡ**

**Υπολογισμός Ακαθάριστης Προστιθέμενης Αξίας (ΑΠΑ)**

**Εταιρικοί Μετασχηματισμοί**

Πηγή:

https://www.dapeep.gr/perivallon/diarroi-anthraka/meiomenes-xreoseis-etmeap/